اسکاتلند عالی محکمه‌سی، اینگیلتره باش ناظیری بوریس جانسونون پارلامنتی 5 هفته تعطیل قراری‌نین لغوی اوچون ائدیلن مراجعتی رد ائتدی.
اسکاتلند عالی محکمه‌سی، تقریباً 70 میللیت وکیلی، لورد و سیویل توپلوم تمثیلچی‌سی‌نین اینگیلتره باش ناظیری بوریس جانسونون اینگیلیز پارلامنتینی 5 هفته استراحت ائتمه قراری‌نین لغوی اوچون آچدیغی ادعادا قرارینی وئردی.
محکمه، جانسونون قراری‌نین قانون‌لارا ضد اولمادیغینا حؤکم ائتدی.
قراردا، جانسونون پارلامنتی استراحت ائتمه قراری‌نین حقوقی دئییل سیاسی کاراکترلی اولدوغو، بو سببله ده محکمه طرفین‌دن لغو ائدیلمیه‌جگی بیلدیریلیب.
جانسونون قرارینا اعتراض گؤسترن کئچمیش باش ناظیرلردن جان میجرین ده موداخیل اولا‌راق قاتیلاجاغی بنزر بیر ادعانین صاباح دا لندن‌ده گؤرولمه‌سی گؤزلنیلیر.
باش ناظیر جانسون، کئچن هفته پارلامنتی 9 سپتامبر-14 اوکتوبر تاریخ‌لرینده تعطیل ائتمه قراری آلمیشدی.
جانسون بو آددیمی میللت وکیل‌لرینه آنلاشماسیز بریکسیتی قارشی‌سینی آلا‌جاق قانون چیخارماق اوچون یئترلی واختی بوراخماماغی قارشی‌سینا مقصد قویوردو.
پارلامنتی تعطیل قراری موخالیفت پارتی‌لری طرفین‌دن "کودتا" - دئیه قیمتلندیریلرکن، هفته سونوندا اینگیلتره‌ده 30دان چوخ شهرده اعتراض گؤستری‌لری کئچیرمیشدی.
